URDHËR
Nr. 556, datë 17.12.2019

PËR CAKTIMIN E PERSONAVE TË AUTORIZUAR QË DO TË PËRDORIN PORTALIN QEVERITAR E-ALBANIA PËR SHËRBIMET ON-LINE, PREJ DATËS 1.1.2020

Në mbështetje të nenit 102,  pika 4, të Kushtetutës, nenit 7, pika 2 e ligjit nr. 8678, datë 14.5.2001 “Për organizimin dhe funksionimin e Ministrisë së Drejtësisë”, si dhe në zbatim të urdhrit të Kryeministrit nr. 158, datë 25.11.2019 “Për marrjen e masave dhe rregullimin e dispozitave ligjore për aplikimin e shërbimeve vetëm on-line nga data 1.1.2020”, 

URDHËROJ:

1. Të gjitha dokumentet administrative që shërbejnë si dokumentacion shoqërues për marrjen e shërbimeve elektronike në portalin e-Albania, duke nisur nga data 1.1.2020 do të ofrohen dhe do të shkëmbehen vetëm elektronikisht përmes Sistemit të Qarkullimit të Dokumenteve me Nënshkrim Elektronik.
2. Ngarkohen Sekretari i Përgjithshëm, si dhe drejtuesit e institucioneve të varësisë së përcaktuar në këtë urdhër, të cilët lëshojnë dokumente që janë shoqëruese për aplikimet që do të jenë vetëm on-line, të aplikojnë menjëherë për t’u pajisur me nënshkrim elektronik, nëpërmjet portalit qeveritar e-Albania.
3. Paraqitja e kërkesave për marrjen e shërbimeve on-line, nëpërmjet sistemit on-line, duke filluar nga data 1.1.2020 bëhet vetëm për shërbimet e listuar në aneksin nr. 1, të këtij urdhri, i cili është pjesë përbërëse e tij. 
4. Personat që përdorin Sistemin e Qarkullimit të Dokumenteve të Shërbimeve on-line, me qëllim kërkimin dhe/ose ofrimin e dokumenteve shoqëruese, të dokumenteve me nënshkrimin elektronik, autorizohen nga titullarët e institucioneve të varësisë.
5. Ngarkohen titullarët institucioneve të varësisë, të përcaktuar në këtë urdhër, që brenda datës 20.12.2019, të përcaktojnë dhe të dërgojnë pranë Drejtorisë së Përgjithshme Rregullatore të Çështjeve të Drejtësisë emrat e personave të autorizuar, sipas pikës 4, të këtij urdhri.
6. Ngarkohet Sektori i Teknologjisë Informacionit në Ministrinë e Drejtësisë, që në bashkëpunim me AKSHI-n, të trajnojë personat e autorizuar mbi procedurat e ofrimit të shërbimeve dhe aksesimit në Sistemin e Qarkullimit të Dokumenteve me Nënshkrim Elektronik. 
7. Të gjitha institucionet e ngarkuara për zbatimin e këtij urdhri mundësojnë informimin dhe sensibilizimin e publikut mbi aplikimet e shërbimeve që do të ofrohen vetëm në portalin qeveritar e-Albania.
[bookmark: _GoBack]8. Ngarkohen titullarët e drejtorive brenda aparatit të Ministrisë së Drejtësisë dhe titullarët e institucioneve të varësisë, që brenda datës 24.12.2019 të informojnë pranë adresës elektronike sekretariasp@drejtesia.gov.al, mbi konfirmimet për aplikimet e kryera në portalin qeveritar  
e-Albania.
9. Ngarkohet Sekretari i Përgjithshëm, që brenda datës 27.12.2019, të raportojë pranë ministrit të Drejtësisë, mbi aplikimet e kryera.
10. Ngarkohet Sekretari i Përgjithshëm, Drejtoria e Përgjithshme Rregullatore e Çështjeve të Drejtësisë, Sektori i Teknologjisë së Informacionit, Drejtoria e Përgjithshme e Burgjeve, Agjencia e Trajtimit të Pronave, Agjencia e Mbikëqyrjes së Falimentit, Drejtoria e Përgjithshme e Përmbarimit, si dhe Qendra e Botimeve Zyrtare, për zbatimin e këtij urdhri.
11. Ngarkohet Sektori i Arkiv-Protokollit për njoftimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare. 

MINISTËR I DREJTËSISË 
Etilda Gjonaj (Saliu)

SHËRBIMET QË MUND TË OFROHEN VETËM ON-LINE PREJ DATËS 1.1.2020

	Nr.
	Institucioni
	Titulli
	Shërbimet do të merren në:
	Afati për kalimin VETËM on-line

	1
	Ministria e Drejtësisë
	Aplikim për ekspert gjykate
	Portalin qeveritar e-Albania
	1 janar 2020

	2
	Ministria e Drejtësisë
	Vërtetim si ekspert gjykate 
	Portalin qeveritar e-Albania
	1 janar 2020

	3
	Ministria e Drejtësisë
	Vlerësim i ekspertëve në gjykata 
	Portalin qeveritar e-Albania
	1 janar 2020

	4
	Drejtoria e Përgjithshme e Burgjeve
	Vërtetim i hyrje-daljes nga burgu (dënimi)
	Portalin qeveritar e-Albania
	1 janar 2020

	5
	Drejtoria e Përgjithshme e Burgjeve
	Vërtetim i periudhës se burgut
	Portalin qeveritar e-Albania
	1 janar 2020

	6
	Drejtoria e Përgjithshme e Burgjeve
	Vërtetim i gjendjes gjyqësore (dëshmi penaliteti) 
	Portalin qeveritar e-Albania
	1 janar 2020

	7
	Agjencia e Trajtimit të Pronave
	Ankesë dhe trajtim i dosjes me specialistin përkatës pranë ATP-së 
	Portalin qeveritar e-Albania
	1 janar 2020

	8
	Agjencia e Trajtimit të Pronave
	Aplikim për statusin dhe problematikat e shqyrtimit të dosjes 
	Portalin qeveritar e-Albania
	1 janar 2020

	9
	Agjencia e Mbikëqyrjes së Falimentit
	Aplikim për licencimin e administratorëve të falimentit 
	Portalin qeveritar e-Albania
	1 janar 2020

	10
	Agjencia e Mbikëqyrjes së Falimentit
	Aplikim për rinovimin e licencës së administratorëve të falimentit 
	Portalin qeveritar e-Albania
	1 janar 2020

	11
	Drejtoria e Përgjithshme e Përmbarimit
	Aplikim për vërtetimin e detyrimeve përmbarimore 
	Portalin qeveritar e-Albania
	1 janar 2020

	12
	Qendra e Botimeve Zyrtare
	Shitje on-line të botimeve të QBZ-së 
	Faqe web e QBZ-së
	1 janar 2020

	13
	Qendra e Botimeve Zyrtare
	Abonimet vjetore mbi botimet e QBZ-së
	Faqe web e QBZ-së
	1 janar 2020












  

